Борис Младенов-Young
Часовникът мълчеше полубуден…

chitanka.info

Часовникът мълчеше полубуден,

стрелките му потрепваха едва.

Поглеждах ги тревожен и възбуден —

безкрай се очертаваше нощта.

От оживената родилна зала

долавях шум, неясни гласове…

Но сякаш че измина вечност цяла,

а детски глас не чух да изреве.

Дали в моментна дрямка бях унесен,

внезапен детски плач раздра покоя

и сякаш хор от ангели запя

най-нежната и най-омайна песен!

Роди се нов живот, по-скъп от моя —

най-милата, най-сладка дъщеря!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.